Diari Oficial de la Generalitat Valenciana


Sumari del DOGV 5972, del 11-03-2009 (2009/2800)

RESOLUCIÓ de 9 de març de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la administración General del Estado (Ministerio de Ciencia e Innovación) i la Generalitat per al foment dels parcs científics i tecnològics per mitjà de la concessió d'un préstec per a la dotació d'infraestructura i equipament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5972

Data del DOGV
:   11-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2800


Data del document
:   09-03-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * investigació universitària
    * cooperació administrativa
    * préstec
    * parc tecnològic
    * universitat
    * administració central

RESOLUCIÓ de 9 de març de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre la administración General del Estado (Ministerio de Ciencia e Innovación) i la Generalitat per al foment dels parcs científics i tecnològics per mitjà de la concessió d'un préstec per a la dotació d'infraestructura i equipament.  
 [2009/2800]  
L'Administració General de l'Estat (Ministeri de Ciència i Innovació) i la Generalitat han subscrit, després de la tramitació prèvia reglamentària, el 29 de desembre de 2008, el Conveni de col·laboració per al foment dels parcs científics i tecnològics per mitjà de la concessió d'un préstec per a la dotació d'infraestructura i equipament.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i la clàusula sexta del propi conveni, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0240/2009, i que figura com a annex d'esta resolució.  
Valencia, 9 de març de 2009.- El director general de Relacions amb les Corts i Secretariat del Consell. Ángel Mompó Romero.  
Conveni de col·laboració entre l'Administració General de l'Estat (Ministeri de Ciència i Innovació) i la Generalitat de la Comunitat Valenciana per al foment dels parcs científics i tecnològics per mitjà de la concessió d'un préstec per a la dotació d'infraestructura i equipament.  
Madrid, 29 de desembre de 2008  
Reunits  
D'una banda, la ministra de Ciència i Innovació, Cristina Garmendia Mendizábal, càrrec que exercix en virtut del nomenament efectuat pel Reial Decret 436/2008, de 12 d'abril (BOE número 90, de 14 d'abril), que actua en l'exercici de la competència que li atribuïx l'article 12.2.g) de la Llei 6/1997, de 14 d'abril, d'Organització i Funcionament de l'administració General i de la disposició addicional tretze de la Llei 30/1992.  
D'una altra banda, Alejandro Font de Mora Turón, conseller d'Educació de la Comunitat Valenciana, nomenat per al dit càrrec per Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell (DOCV 29.06.2007, número 5545), que actua en l'exercici de les competències que té atribuïdes pel Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV 09.07.2007, número 5551).  
Ambdues parts reconeixen mútuament capacitat per a obligar-se i convindre, i actuen en virtut de les competències que cada un exercix i legitimats per a la firma del present conveni,  
Exposen  
Primer. Que en virtut del Reial Decret 1183/2008, d'11 de juliol (BOE de 16 de juliol), pel qual es desenrotlla l'estructura orgànica bàsica del Ministeri de Ciència i Innovació, s'atribuïx al MICINN, a través de la Secretaria d'Estat d'Universitats, la competència sobre el disseny de mecanismes per a aconseguir la participació i coordinació dels agents que intervenen en el sistema espanyol de ciència-tecnologia-empresa, en particular, per mitjà de la promoció d'instruments relacionats amb la funció transferència que afavorisquen l'aplicació social i econòmica de resultats de la investigació, així com els programes de promoció i el suport a la creació d'empreses de base tecnològica sorgides dels projectes d'investigació de les universitats i els organismes públics d'investigació i d'altres agents del sistema ciència-tecnologia-empresa, sense perjuí de les competències que sobre la matèria puguen correspondre a altres unitats del Ministeri.  
Segon. Que el Reial Decret 1183/2008 mencionat atribuïx a la Direcció General de Programes i Transferència de Coneixement, dependent de la Secretaria d'Estat d'Universitats, les funcions de foment dels parcs científics i tecnològics, el disseny i la gestió dels programes, així com el seguiment del compliment dels objectius plurianuals proposats, i la promoció i el suport a la creació d'empreses de base tecnològica sorgides de projectes d'investigació en el marc del sistema ciència-tecnologia-empresa, sense perjuí de les competències que sobre la matèria puguen correspondre a altres unitats del Ministeri.  
Tercer. Que l'article 149.1.15 de la Constitució atribuïx a l'Estat la competència sobre el foment i la coordinació general de la investigació científica i tècnica. D'altra banda, l'article 59, apartat 1 de l'Estatut d'Autonomia de la Comunitat Valenciana, aprovat per Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, establix que correspon a la Comunitat Valenciana la competència compartida sobre la coordinació dels centres i estructures d'investigació de la dita comunitat. Així mateix, la Llei 13/1986, de 14 d'abril, de Foment i Coordinació General de la Investigació Científica i Tècnica, va crear un marc normatiu per a promoure la coordinació i col·laboració entre les distintes administracions públiques, universitats, institucions públiques i empreses privades en el camp de la investigació i el desenrotllament tecnològic.  
Quart. Que el Ministeri de Ciència i Innovació i la Comunitat Valenciana són conscients de la necessitat de coordinació d'actuacions en matèria d'investigació científica, en particular, de la necessitat d'enfortir la capacitat tecnològica del teixit empresarial de la regió, estimulant la transferència dels resultats de la investigació a sectors productius o de servicis, elevant la seua capacitat tecnològica i innovadora, promovent la creació d'un teixit empresarial innovador, i creant un entorn favorable a la inversió en I+D+i.  
Per tot això, i d'acord amb el que preveu l'article 6 de la llei 30/1992, de 26 de novembre, ambdós parts ACORDEN subscriure el present conveni de col·laboració, que es regirà per les  
Clàusules  
Primera. Objecte  
L'objecte del present conveni és regular la col·laboració entre l'administració General de l'Estat i la Generalitat de la Comunitat Valenciana en el foment dels parcs científics i tecnològics per mitjà de la concessió d'un préstec per a la dotació d'infraestructura i equipament.  
Segona. Concessió del préstec  
L'Administració General de l'Estat, a través de la Secretaria d'Estat d'Universitats, concedix un préstec a la Generalitat de la Comunitat Valenciana d'un milió tres-cents seixanta-un mil cinquanta-sis euros (1.361.056,00 euros), que l'accepta, a càrrec del concepte pressupostari 82.19.489Y.034.71 dels Pressupostos Generals de l'Estat per a 2008 i en els termes i condicions que es pacten en el present conveni.  
Tercera. Obligacions del MICINN   
El lliurament de l'import del préstec a llarg termini es realitzarà per mitjà de pagament anticipat, en l'exercici 2008, en forma de bestreta reembossable, per mitjà de transferència bancària al compte de la Generalitat de la Comunitat Valenciana del Banc d'Espanya 9181-7472-44-0200957492.  
El préstec es concedix sense interés i amb un termini d'amortització de 15 anys, amb 3 de carència. El quadro d'amortització del préstec per la Generalitat de la Comunitat Valenciana és el següent i haurà de fer-se efectiu el primer dia del mes següent, a què s'hagen rebut els fons, una vegada transcorregut el període de arència:  
Moneda: euro  
Imports anuals d'amortització del préstec  
  
Els possibles rendiments financers que es puguen derivar del lliurament per anticipat dels fons no computaran en l'import del préstec.  
Quarta. Obligacions de la Comunitat Valenciana  
1. La Generalitat de la Comunitat Valenciana es compromet a finançar, en tot o en part, la dotació d'infraestructures i equipament de parcs científics i tècnics, per mitjà de concessió de préstecs en benefici de les universitat i organismes d'investigació del sector públic assenyalats en l'annex I, tenint en compte la selecció feta pel Ministeri de Ciència i Innovació.  
2. La Generalitat de la Comunitat Valenciana s'obliga a adoptar les mesures que siguen necessàries per a garantir el compliment de les obligacions del present acord.   
3. La Generalitat de la Comunitat Valenciana s'obliga a acreditar el compliment de la finalitat del préstec, l'execució de les activitats per a les quals també es concedix i la utilització correcta dels fons públics que s'entreguen dins dels tres mesos següents al dia que concloguen les activitats. La documentació justificativa a presentar en el MICINN serà la següent:  
a) Memòria descriptiva de les activitats realitzades.  
b) Memòria econòmica dels gastos efectuats a càrrec de la ajuda concedida.  
4. En el cas que s'hagen produït retards en l'execució de les actuacions, la Comissió de Seguiment prevista en la clàusula quinta i amb la recepció prèvia de la memòria justificativa de les causes dels dits retards i proposta de nou calendari d'actuacions i de la nova data de finalització de l'execució de les actuacions, el Ministeri de Ciència i Innovació podrà autoritzar el nou calendari i la nova data de finalització.  
Si no fóra autoritzat el nou calendari i la nova data d'execució de les actuacions, la Generalitat de la Comunitat Valenciana reintegrarà el romanent total del préstec pendent d'amortitzar més els interessos de demora que resulten.  
5. La Generalitat de la Comunitat Valenciana s'obliga a reembossar el préstec al Tresor Públic, d'acord amb el que disposa l'Orde PRE/3662/2003, de 29 de desembre (BOE de 31 de desembre), per la qual es regula un nou procediment de recaptació dels ingressos no tributaris recaptats per les delegacions d'Economia i Hisenda i dels ingressos en efectiu en les sucursals de la Caixa General de Depòsits enquadrades en estes, modificada per l'Orde EHA/3967/2007, de 26 desembre (BOE de 8 de gener de 2008), o amb la normativa que la puga substituir, en el concepte "Ingressos no tributaris. Exercicis tancats operacions financeres", i amb una referència al Ministeri i a este conveni. L'incompliment de l'obligació de reembossament donarà lloc al reintegrament de l'import percebut, més els corresponents interessos de demora.  
6. La Generalitat de la Comunitat Valenciana haurà de sotmetre's a les actuacions de comprovació i de control financer que corresponen a l'òrgan concedent del préstec, a la Intervenció General de l'administració de l'Estat, i a les previstes en la legislació aplicable del Tribunal de Comptes, als quals facilitarà tota la informació que siga requerida a este efecte, per a la qual cosa haurà de conservar les justificacions de l'aplicació dels fons concedits durant l'execució d'este conveni durant un termini de quatre anys a comptar de la finalització d'este.  
Quinta. Comissió de Seguiment  
1. Per a garantir la correcta execució i el seguiment del que s'establix en el present conveni es crearà una comissió de seguiment que estarà constituïda per tres representants de la Comunitat Valenciana designats per la Conselleria d'Educació i tres representants de l'administració General de l'Estat, dos d'ells designats pel MICINN i un per la Delegació del Govern a València.   
El president de la dita comissió serà un representant designat pel MICINN, el vicepresident un representant designat per la Conselleria d'Educació i el Secretari es designarà en la reunió constitutiva.  
2. La Comissió de Seguiment es reunirà sempre que ho sol·liciten almenys tres dels seus membres. Esta comissió fixarà els criteris adequats per al seguiment de les actuacions del conveni, per a informar i proposar sobre el calendari d'actuacions, i resoldrà els dubtes i controvèrsies que puguen sorgir en l'aplicació i interpretació de les clàusules del Conveni.  
3. La Comissió es regirà pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú sobre òrgans col·legiats.   
Sexta. Vigència del conveni i execució de les actuacions  
1. Este conveni entrarà en vigor el mateix dia de la seua firma, i serà publicat en el Boletín Oficial del Estado i en el Diari Oficial de la Comunitat Valenciana. El Conveni estarà vigent mentres subsistisquen obligacions de les parts i en tot cas fins al reintegrament total del préstec.  
No obstant això, el present conveni podrà ser resolt per acord mutu i voluntari de les parts, o per denúncia d'este d'una de les parts a causa de l'incompliment de l'altra part, a la qual es comunicarà fefaentment, amb audiència prèvia d'esta, amb almenys tres mesos d'antelació.  
2. La data prevista per a la finalització de l'execució dels projectes i inversions per a les quals es concedix el préstec és el 31 de desembre de 2009, però la seua execució es podrà estendre, si és el cas, fins a la nova data que es fixe d'acord amb el procediment establit en la clàusula quarta, apartat 4.  
3. La Comunitat Valenciana es compromet a fer pública la col·laboració del MICINN en les activitats realitzades en execució d'este conveni.  
Sèptima. Règim jurídic i resolució de controvèrsies  
1. Este conveni és de naturalesa administrativa, dels previstos en l'article 4. 1 c) de la Llei 30/2007, de Contractes del Sector Públic, per la qual cosa queda fora del seu àmbit d'aplicació, sense perjuí de l'aplicació dels principis continguts en la dita llei per a resoldre els dubtes i llacunes que pogueren presentar-s'hi, i es realitza a l'empara del que establix la disposició addicional tretze de la Llei 30)1992, de 26 de novembre, de Règim Jurídic de les Administracions Públiques i del Procediment Administratiu Comú. Les ajudes financeres regulades en el present conveni quedaran subjectes a la Llei 47/2003 General Pressupostària i a la resta de normativa que siga aplicable.  
2. Les qüestions litigioses a què puga donar lloc la interpretació, modificació, efectes o resolució del contingut del present conveni, seran resoltes en el si de la Comissió de Seguiment. Si no hi ha acord, les discrepàncies que sorgisquen seran del coneixement i competència de l'orde jurisdiccional del contenciós administratiu d'acord amb la Llei 29/1998, de 13 de juliol, reguladora de la dita Jurisdicció.  
I com a mostra de conformitat, les parts subscriuen el present conveni en tres exemplars i a un sol efecte,   
La ministra de Ciència i Innovació  
Cristina Garmendia Mendizábal  
El conseller d'Educació  
Alejandro Font de Mora Turón  
Annex 1  
Proposta de finançament   
Comunitat Valenciana  
  
\* \* \* \* \* \* \* \* \* \* \* \*   
Anexo 1  
Propuesta de financiación   
Comunitat Valenciana  
